open-index/open-wikipedia-markdown huggingface dataset:
Կիկլադյան քաղաքակրթություն

thumb|Կիկլադյան կուռք
**Կիկլադյան քաղաքակրթություն**, բրոնզի դարի հնագիտական մշակույթ, տարածված մ.թ.ա. 3-2-րդ դարերում Կիկլադներ կղզում։ Կղզու վրա առաջին մարդկային բնակավայրերը թվագրվում են միջին (Մավրոսպիլիան Միկոնոս կղզում) և ուշ (Սալիագոսը Փարոս և Անտիփարոս կղզիների միջև) ժամանակի նեոլիթի ժամանակաշրջանին, այսինքն՝ մ.թ.ա. 5-4-րդ հազարամյակ։ Այդ ժամանակ Միլոս կղզում սկսեցին վանակատ արդյունահանել, որն այնուհետև մեծ տարածում է գտել ամբողջ Արևելյան Միջերկրածովյան ավազանում։

## Պատմություն
Կիկլադյան քաղաքակրթության բարգավաճումը վերաբերում է վաղ բրոնզի դարին։ Ի հայտ են եկել բնակավայրեր, որոնք ամրացված էին պարիսպներով (Կաստրի Սիրոս կղզում)։ Հուղարկավորություններն կատարվում էին քարե արկղերի մեջ, այնուհետև՝ գմբեթավոր դամբարաններում։ Հայտնի են պղնձե և արծաթե զարդեր, տարբեր գործիքներ և զենքեր։ Կերամիկան (ամֆորաներ, կճուճներ և այլն) ունի տարբեր բնույթ տարբեր պատմական խմբերում։ Գեղեցիկ են մարմարից պատրաստված մարտիկների, երաժիշտների, կանանց և երեխաների քանդակները։ Մ.թ.ա. 3-րդ հազարամյակում ի հայտ են գալիս քաղաքային տիպի առաջին բնակավայրերը (Ֆիլակոպի)։ Մ.թ.ա. 2-րդ հազարամյակում Կիկլադյան քաղաքակրթության վրա մեծ ազդեցություն է ունեցել Մինոսյան և Հելլադյան քաղաքակրթությունները։ Մ.թ.ա. 1400 թվականից հետո լայնորեն տարածվել է ուշ միկենյան կերամիկան, իսկ Կիկլադյան քաղաքակրթությունը կորցրել է իր ինքնուրույնությունը։

Կիկլադների բնակիչների անվանումը հայտնի չէ։ Հերոդոտոսը նրանց անվանում էր լելեգներ, որոնք հիշատակվում են նաև հունական այլ աղբյուրներում, որտեղ նշվում է վերջիններիս ստրկացման և կարիացիների հետ հետագա ասիմիլյացման մասին։

Հնագետները նշում են Կիկլադյան քաղաքակրթության նմանությունը բրոնզի դարի Միջերկրածովյան այլ քաղաքակրթությունների հետ։

## Ժամանակագրություն
[thumb|[Կիկլադների քարտեզը]]

## Հնագիտություն
1880 թվականի առաջին հնագիտական պեղումներին հաջորդել են Աթենքում Բրիտանական դպրոցի և Քրիստոս Ցունդասի հետևողական աշխատանքները, ով 1898-1899 թվականներին ուսումնասիրում էր մի քանի կղզիների գերեզմանոցները և մշակել «Կիկլադյան քաղաքակրթություն» տերմինը։

Վաղ կիկլադյան մշակույթը զարգացել է երեք փուլով՝ մ.թ.ա. 3300 և 2000 թվականների միջև, երբ այն մեծ մասամբ գտնվում էր Մինոսյան քաղաքակրթության ազդեցության տակ։ Կրետե կղզում գտնվող Կնոսոս քաղաքում հնագիտական պեղումները վկայում են մ.թ.ա. 3400-2000 թվականներին Կնոսոսի վրա Կիկլադյան քաղաքակրթության ազդեցության մասին։ Դրա մասին վկայում է Կնոսոսում հայտնաբերված կերամիկան։

## Ծանոթագրություններ

## Գրականություն
* Чайлд Г., У истоков европейской цивилизации, пер. с англ., М., 1952.
* Schachermeyr F., Die ältesten Kulturen Griechenlands, Stuttg., [1955].

## Արտաքին հղումներ
* Կիկլադներ 
* Ю. В. Андреев. Островные поселения Эгейского мира в эпоху бронзы 

Կատեգորիա:Հունաստանի պատմություն
Կատեգորիա:Հին Հունաստանի մշակույթ
Կատեգորիա:Եվրոպայի հնագիտական մշակույթներ
Ժիրայր Հովնանյան

**Ժիրայր Ստեփանի Հովնանյան** (), Նյու Ջերսիում հաստատված ամերիկահայ ձեռնարկատեր, կապալառու, շինարար։ Բիզնես գործունեության ընթացքում Հովնանյանը մշակել և կառուցել է ավելի քան 6000 տուն Հարավային Ջերսիում։

Գործարար-ձեռնարկատեր Վահագն և Հրայր Հովնանյանների եղբայրը։

## Կենսագրություն
Ժիրայր Հովնանյանը ծնվել է 1927 թվականին Իրաքի Քիրքուք քաղաքում։ 1915 թվականի Հայոց ցեղասպանության հետևանքով նրա ընտանիքը հաստատվել է Իրաքում։ Ժիրայրի հայրը եղել է Մալաթիա-Սեբաստիայից, մայրը՝ Մալաթիայից։ Ստեփան Հովնանյանը Բաղդադում հիմնել է շինարարական կազմակերպություն։ Ժիրայրը եղել է ընտանիքի 6 երեխաներից մեկը։ Նա հաճախել է Քիրքուքի ճիզվիտների ավագ դպրոց։ Հովնանյան ընտանիքը ԱՄՆ է գաղթել 1948 թվականին և հաստատվել Հյուսիսային Ֆիլադելֆիայում։ 1952 թվականին բակալավրի աստիճան է ստացել Փենսիլվանիայի համալսարանի Ուորտոն բիզնես դպրոցից, մագիստրոսի աստիճան՝ Սթենֆորդի համալսարանի բիզնես դպրոցից։

1959 թվականին Ժիրայրը և իր երեք եղբայրները հիմնադրել են **Hovnanian Brothers Corp** ընտանեկան շինարարական կազմակերպությունը։ 1964 թվականին, առանձնանալով եղբայրներից, Նյու Ջերսիի Լորել Մաունթ ավանում Ժիրայրը հիմնադրել է իր շինարարական բիզնեսը՝ **J.S. Hovnanian & Sons**:

Հովնանյանը և նրա **J.S. Hovnanian & Sons** ընկերությունը մասնակցել է«Extreme Makeover: Home Edition» ռեալիթի շոուին և ծրագիրն ավարտել է 2007 թվականի օգոստոսին, Ժիրայրի մահից 10 օր առաջ։ Հովնանյանի ընկերությունն անվճար տուն է կառուցել Մարերո ընտանիքի (Վիկտոր Մարերոն ունեցել է 5 որդի) համար Նյու Ջերսիի Պենսակեն ավանում։ Տունը կառուցվել է 96 ժամում։

Ժիրայր Հովնանյանը եղել է Նյու Ջերսիի շինարարների ընկերակցության նախագահը և ողջ կյանքի ընթացքում «Տուն կառուցողների ազգային ընկերակցության» նախագահը։

## Ընտանիք
Ժիրայրն ամուսնացել է Էլիզաբեթ Ոսպիկյանի հետ (մահացել է 2010 թվականի մայիսի 24-ին)։ Ունեցել են 4 երեխա՝ Ստեֆեն, Նանսի, Փիթեր, Թերեզա։

## Մահը
Ժիրայր Հովնանյանը սրտի անբավարարություն է ունեցել Նյու Ջերսիի Լորել Մաունթ ավանի իր տանը, մահացել է 80 տարեկան հասակում Մարլթոնի Virtua West Jersey հիվանդանոցում «Extreme Makeover: Home Edition» ռեալիթի շոուին մասնակցելուց 10 օր հետո։ Հոգեհանգիստը կատարվել է Ֆիլադելֆիայի Սուրբ Գրիգոր հայ առաքելական եկեղեցում, հուղարկավորվել է Սինամինսոն ավանում։

## Ծանոթագրություններ

## Արտաքին հղումներ
*J.S. Hovnanian & Sons

Կատեգորիա:Ամերիկահայ գործարարներ
Կատեգորիա:Սթենֆորդի համալսարանի շրջանավարտներ
Կատեգորիա:20-րդ դարի ամերիկացի գործարարներ
Կատեգորիա:Հայ ձեռնարկատերեր
Կատեգորիա:Հայ շինարարներ
Սադըք Ալբայրաք

**Սադըք Ալբայրաք** (ծնվել է 1942 թվականի փետրվարի 15-ին, Ենիջե Օֆ, Տրապիզոն) թուրք լրագրող, քաղաքական գործիչ և մոտ 40 աշխատությունների հեղինակ է։

1991-ից 1995 թվականներին նա եղել է խորհրդարանի անդամ Բարեկեցության կուսակցությունից։ Նա ստացել է Թուրքիայի գրողների միության մրցանակը 1980 թվականին հրատարակված «Son Devir Osmanlı Ulemasi» (Վերջին դարաշրջանի օսմանյան ուլեման) գրքի համար։,

## Վաղ կյանք
Նա իր նախնական կրթությունն ավարտել է Ջուդիբեյի նախակրթարանում 1954 թվականին: Նա ընդունվել է Իմամ Հաթիփ դպրոց: 1962 թվականին նա քննությունով ընդունվել է Ստամբուլի բարձրագույն իսլամական ինստիտուտ և ավարտել այն 1966 թվականին: 1964 թվականին Ալբայրաքը նշանակվել է Ստամբուլի Սուլթանահմեթ մզկիթի քարոզիչ և ծառայել է որպես ուղեցույց Բեյազիտ, Շեհզադեբաշի և Ֆաթիհ մզկիթներում մինչև 1967 թվականի կեսերին զինվորական ծառայության կանչվելը:

Իր կրթության ընթացքում նա 1964-ից 1967 թվականներին եղել է Կանաչ մահիկի ընկերության (ԿՄԸ) երիտասարդական նախագահը: Նա կազմակերպել և ղեկավարել է միջդպրոցական բանավեճի մրցույթներ: Բարձրագույն իսլամական ինստիտուտի ուսանողական միությանը անդամակցելուց բացի, նա որոշ ժամանակ եղել է նաև շրջանավարտների միության նախագահը: Այս ընթացքում նա եղել է Իսլամական քաղաքակրթության հիմնադրամի հիմնադիրներից մեկը:

1970 թվականից սկսած նա ութ տարի աշխատել է որպես Ստամբուլի մուֆթիի գրասենյակի շարիաթի արխիվի մասնագետ: 1970-ականներին նրա հոդվածները հրապարակվել են այնպիսի թերթերում և ամսագրերում, ինչպիսիք են «Բաբիալի Սաբահը», «Յոլը», «Ուֆուկը», «Ենի Իստիկլալը», «Սեբիլը» և այլն: 1977 թվականի մարտին նա սկսել է օրագիր գրել նոր հրատարակվող «Ենի Դևիր» թերթում «Միզան» վերնագրով:

## Կարիերա
1981 թվականին նա արժանացել է Թուրքիայի գրողների միության առաջին մրցանակին՝ «Վերջին դարաշրջանի օսմանյան ուլեման» աշխատության համար։ Նա սկսել է գրել Milli Gazete-ի «Միզան» սյունակում 1979 թվականին։ Նա առաջադրվել է Ստամբուլի խորհրդարանի ընտրություններում՝ որպես Բարեկեցության կուսակցության թեկնածու 1991 և 1995 թվականների ընտրություններում, իսկ որպես Սոցիալ-դեմոկրատական ​​կուսակցության թեկնածու՝ 1999 թվականի ընտրություններում։ 1996 թվականին նա սկսել է աշխատել որպես մշակութային խորհրդատու Ստամբուլի քաղաքապետարանում։

Նա գիտնական և մտավորական է, որը վերջին կես դարի ընթացքում հետազոտություններ է անցկացրել մեր մշակութային ժառանգությունը բացահայտելու համար։ Նա հայտնի է Օսմանյան և Հանրապետական ​​շրջանների կրոնական և մտավորական կյանքի և գիտնականների վերաբերյալ իր ուսումնասիրություններով և հետազոտություններով։ Նա նաև ապահովել է, որ հին այբուբենով նախկինում հրատարակված շատ կարևոր աշխատանքներ փոխանցվեն այսօրվա սերունդներին։

## Գրքեր և աշխատություններ

## Ծանոթագրություններ

## Արտաքին հղումներ

Կատեգորիա:Թուրքիայի քաղաքական գործիչներ
Կատեգորիա:Անձինք Տրապիզոնից
Կատեգորիա:Թուրք լրագրողներ
Կատեգորիա:Թուրք գրողներ
Դաթչա

**Դաթչա** (), քաղաք և շրջան Թուրքիայի հարավարևմտյան մասում, Մուղլայի մարզում: Ընդհանուր տարածքը կազմում է 436կմ2։ Քաղաքը տեղակայված է համանուն թերակղզու վրա, որը ձգվում է ավելի քան 100 կիլոմետր։ Շրջկենտրոն Դաթչային ենթակա են 9 գյուղական համայնքներ։

## Պատմություն
Անտիկ ժամանակներում այս տարածքում գտնվում էր Կնիդ քաղաքը։ Արդյունքում տարածքը մտավ Հռոմեական կայսրության կազմը, այնուհետև Բյուզանդիայի, իսկ արդեն XV դարից սկսած այն մտել է Օսմանյան կայսրության կազմը։ XX դարի սկզբին քաղաքը որոշ ժամանակ անվանվել է **Ռեշադիե**, ի պատիվ Մուհամմեդ V սուլթանի։

## Ծանոթագրություններ

## Արտաքին հղումներ
* Շրջանի պաշտոնական կայք էջը
* Քաղաքի պաշտոնական կայք էջը 

Կատեգորիա:Եգեյան ծովի թուրքական նավահանգիստներ և քաղաքներ
Կատեգորիա:Թուրքական ռիվիերա
Կատեգորիա:Թուրքիայի առափնյա բնակավայրեր
Կատեգորիա:Թուրքիայի ձկնորսական համայնքներ
Կատեգորիա:Թուրքիայի քաղաքներ
Կատեգորիա:Մուղլայի մարզի շրջաններ
Օլիվիա Մանն

**Լիզա Օլիվիա Մանն** ( ), ամերիկացի դերասանուհի, հաղորդավարուհի, մոդել և գրող։ Իր կարիերայի սկզբում հայտնի էր Լիզա Մանն անունով, սակայն 2006 թվականի սկզբից օգտագործում է Օլիվիա Մանն անունը։

## Կենսագրություն
Լիազա Օլիվիա Մաննը ծնվել է ԱՄՆ-ի Օկլահոմա նահանգի Օկլահոմա Սիթի քաղաքում։ Նա ունի չինական արմատներ մոր կողմից, իսկ գերմանական և իռլանդական արմատներ հոր կողմից։ Նրա ծնողները բաժանվել էին և, երբ Օլիվիան 2 տարեկան էր, նրա մայրը ամուսնացավ։ Քանի որ Օլիվիայի մոր ամուսինը աշխատում էր Ճապոնիայում, նրանց ընտանիքը հաճախ էր մեկնում Տոկիո։ Այնտեղ էր գտնվում զինվորական բազան, որտեղ աշխատում էր Օլիվիայի մոր ամուսինը։ Այդ ժամանակ էլ Օլիվիան սկսում է իր մոդելի կարիերան Ճապոնիայում։

Երբ նրա ծնողները բաժանվում են, Օլիվիան տեղափոխվում է Օկլահոմա և ավարտում միջնակարգ դպրոցը։ Բացի այդ նա սովորում է Օկլահոմայի Համալսարանում և ստանում լրագրողի և ճապոնական թատրոնի հմտություններ։

Օլիվիան տեղափոխվում է Լոս Անջելես` շարունակելու դերասանական կարիերան։ 2004 թվականին նա սկսում է աշխատել Fox Sports Net հեռուստաալիքում։ Նա աշխատում էր որպես լրագրող։ Հետագայում նա լքում է աշխատանքը։

Կարիերան կինոյում սկսել է 2004 թվականին՝ նկարահանվելով 11 ֆիլմերում, ինչպես նաև տարբեր հեռուստասերիալներում։

Նա նաև Maxim ամսագրի մոդել է։

## Ֆիլմագրություն
* 2004 — Scarecrow Gone Wild 
* 2004 — National Lampoon's Strip Poker 
* 2005 — The Road to Canyon Lake
* 2006–10 — Attack of the Show!
* 2006–07 — Beyond the Break 
* 2007 — Big Stan
* 2008 — Insanitarium
* 2008–09 — Sasuke
* 2009 — The Slammin' Salmon
* 2009 — Greek
* 2009 — Dave Knoll Finds His Soul
* 2010 — Date Night
* 2010 — Iron Man 2
* 2010 — Jedi Junkies
* 2010 — Accidentally on Purpose
* 2010–11 — The Daily Show
* 2010 — Chuck
* 2010–11 — Perfect Couples
* 2011— I Don't Know How She Does It
* 2011 — Robot Chicken
* 2012 — Magic Mike
* 2012 — The Babymakers
* 2012 — Freeloaders
* 2012–14 — The Newsroom
* 2012 — Paulilu Mixtape
* 2012–13 — New Girl
* 2013 — The High Fructose Adventures of the Annoying Orange
* 2013 — David Blaine: Real or Magic
* 2014 — Unity
* 2014 — Deliver Us from Evil
* 2015 — Mortdecai
* 2015 — Miles from Tomorrowland
* 2015 — Repeat After Me
* 2016 — Ride Along 2
* 2016 — Zoolander No. 2
* 2016 — X-Men: Apocalypse
* 2016 — Office Christmas Party
* 2016 — Lip Sync Battle

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ իռլանդական սերմամբ
Եվա Բերբերյան

**Եվա Բերբերյան** (, ), հայկական ծագումով ֆրանսիացի հեռուստահաղորդավարուհի, մոդել, դերասանուհի, ոճաբան, երաժշտավար, երգիչ-երգահան։

## Կենսագրություն
Եվան ծնվել է 1986 թվականի հոկտեմբերի 13-ին Իսի լե Մուլինոյում (Օ-դը-Սեն)։ Եվայի հայրը հայ է, մայրը՝ ֆրանսուհի։ Նա ունի կրտսեր քույր։ Ռուեյ Մալմեզոնում նա եղել է Ֆրանսիայի սկաուտների միավորումում;  16 տարեկանում Եվան թողեց ուսումն ու հայրական տունը և սկսեց փնտրել իր ճանապարհը։ Նա սկսում է ռեստորանում մատուցող աշխատելով, այնուհետև աշխտաում է որպես մոդել տարբեր խմբագրություններում ու գովազդային ընկերություններում։

## Գործունեություն
2005 թվականին նա մասնակցում է M6-ով ցուցադրվող Top Model հեռուստաշոուի առաջին մրցաշրջանին, այնուհետև՝ Hollywood Chewing Gum-ում՝ որպես Star Academy-ի գովազդային վահանակի կերպար։

2006 թվականին նա նկարահանվում է Մարաթոն մեդիայի կողմից նակարահանված և TF1 հեռուստաընկերությամբ ցուցադրվող ՛՛Արևի տակ՛՛ հեռուստասերիալի 11-րդ եթերաշրջանի մի դրվագում։

Եվան  նաև մասնակցել է բազմաթիվ հեռուստատտեսային հաղորդումների, տպագրվել մամուլում, աշխատել է Վոն Դուչի գովազդներից մեկում Դիմ ներքնազգեստի բրենդի համար նկարվելով ամսագրում։

2007-ին նա ընդունվում է M6, որտեղ մեկ տարի վարում է «Եղանակի տեսություն» և միևնույն ժամանակ «La Route en Direct» հաղորդումը։ 2008 թվականին Եվան հայտնվում է Հարդրոքսի Զգա ծանր ռոքը երգի տեսահոլովակում՝ ոստիկանի դերում։ Խթանելով արվեստագետների բեմում ավելի շատ հայտնվելը նա կազմակերպում է ֆրանսիացի դերասանուհի Կիմ Թերիոյի բեմում անվճար մեկ օր անցկացնելը, որը տեղի ունեցավ Փարիզում գտնվող Լը Մադամ ակումբում։ 2010 թվականին Եվան ունեցավ իր աբստրակտ նկարների ցուցահանդեսը։ 2012-ից 2013 թվականների ընթացքում նա գրել է երեսուն սիրային երգերի բառեր և երաժշտություն։ Նա երաժշտությամբ հանդես է եկել և գալիս Ֆրանսիայում ՀԲԸՄ երիտասարդների հետ, ինչպես նաև Երևանում գտնվող Մեցցո Կլասիկ Հաուս ակումբում, և փարիզյան գարեջրատներում։ Նա հանդես է եկել DJ Եվա անվան տակ որոշ հասարակական վայրերում, ինչպիսիք են օրինակ Օտել Ֆուքե Բարիեր հյուրանոցի Լա Փթիթ Մեզոն ռեստորանում և Գիլբերթ Կոստի այլ հաստատություններում։ Նա նաև կամավորություն է անում՝ հյուրընկալելով վորքշոփի հենաշարժողական համակարգի հաշմանդամների Նոյի Սուր Սեն Նոտր Դամ երաժշտական ասոցացիայում, որը գլխավորվում է Արքայադուստր Նապոլեոնի կողմից։ 2015 թվականից նա սկսել է կանացի և տղամարդու պատրաստոի հագուստի արտադրությունը, որը կոչվում է Saint Eve։ 2016 թվականին նա սկսեց լուսանկարել, ստեղծելով Dare Love-ը, որի միջոցով ներկայացնում էր սերը, ազատությունը, համարձակությունը։

## Ծանոթագրություններ

Կատեգորիա:Ֆրանսահայ դերասաններ
Կատեգորիա:Ֆրանսիացի մոդելներ
Կատեգորիա:Ֆրանսիացի երգիչներ
Կատեգորիա:Ֆրանսիացի երգահաններ
Կատեգորիա:Հայ մոդելներ
Կատեգորիա:Հայ դերասանուհիներ
Կատեգորիա:Հայ երգիչներ
Կատեգորիա:Հայ երգահաններ
Բազմաբերդ (այլ կիրառումներ)

**Բազմաբերդ**, կարող է վերաբերել՝
* Բազմաբերդ - գետ Արագածոտնի մարզում
* Բազմաբերդ - գետակ Արաքսի ավազանում, Շամիրամի սելավի աջակողմյան վտակը
Ալեֆ

**Ալեֆ**, սեմական աբջադների առաջին տառը։ Այն համապատասխանում է փյունիկերեն այբուբենի Ālep 12px|-ին, եբրայերենի Ālef -ին, արամերենի Ālap 10 px-ին, ասորերեն ʾĀlap̄ -ին, արաբերենի և պարսկերենի այբուբենների  -ին։

Փյունիկյան այս տառը ծագել է ցուլի գլուխ պատկերող եգիպտական հիերոգլիֆից և ծնունդ տվել հունարենի այբուբենի ալֆա (Α) տառին, հետագայում արտահայտելով ոչ թե կոկորդային բաղաձայնը, այլ դրան ուղեկցող ձայնավորը՝ լատիներենի A-ն, հայերենի այբը (Ա) և կիրիլիցայի А-ն։

Հնչյունաբանության մեջ ալեֆը (ˈɑːlɛf) սկզբնապես արտահայտել է կոկորդային կանգը և հաճախ տառադարձվել որպես ([ʔ])` հիմնվելով հին հունական թույլ շնչեղացման վրա։ Նույնիսկ վաղ կիրառությունների ժամանակ այն հաճախ ցույց է տվել որոշ բաղաձայնների խմբից առաջ գտնվող չշեշտված ձայնավորը։ Վաղ սեմական լեզուներում այն կարող էր նաև ցույց տալ ուժեղ շնչեղացումը՝ ցույց տալով սովորաբար երկար ձայնավորի առկայությունը։

## Ծագում
Ալեֆ բառը ծագել է հարավ սեմական ցուլ բառից և տառի ձևը եկել է նախասեմական փորվածից, որը կարող է հիմնված է եգիպտական  F1  հիերոգլիֆի հիման վրա, որը պատկերում էր ցուլի գլուխ։

Ժամանակակից դասական արաբերենում,   բառը տառացի թարգմանվում է «ընտելացված» կամ «ծանոթ», որը ծագել է  արմատից, որից ألِف  բայը նշանակում է «ծանոթ լինել», «մոտիկ լինել ինչ-որ բանի»։ Ժամանակակից եբրայերենում նույն արմատից  (alef-lamed-peh) ծագել է *me’ulaf*-ը, *le’alef* բայի կրավորական դերբայը, որը նշանակում է «վարժեցված» (կենդանիների մասին) կամ «ընտելացված» (վայրի կենդանիների դեպքում)։

## Արամերեն
Արամերեն տառը հարմարության համար գրատպության մեջ արտահայտվել է եբրայերեն  տառով, բայց իրական տառի ձևը տարբերվում է և փոփոխվել է երկար պատմության և աշխարհագրական մեծ ընդգրկման պատճառով։ Մարաքթենը արևելյան արաբական մետաղադրամներում առանձնացնում է երեք հիմնական ուղի։

## Եբրայերեն
Եբրայերենում ալեֆը գրվում է  և կարդացվում` ։ Ժամանակակից իսրայելյան եբրայերենում, այս ձայնավորը կամ նշանակում է կոկորդային կանգը () կամ հորանջը (առանց բաղաձայնի իրար կից կանգնած երկու ձայնավորների անջատումը տարբեր վանկերի)։ Այն հաճախ անձայն է՝ հիմնականում բառավերջում, հաճախ բառամիջում   «նա (ար.)»,   հիմնական,   «գլուխ»,   «առաջին»)։ Արտասանությունը տարբերվում է տարբեր հրեական խմբերի մոտ։

Գեմատրիայում, ալեֆը ունի 1 թվի իմաստը, եբրայական օրացույցում տարիների սկզբում գործածելիս նշանակում է 1000, ( արաբական թվանշաններով կլինի 1754 թվականը)։

Ալեֆը այինի, ռեշի և հեթի պես չեն կարող դագեշ ստանալ։ Ժամանակակից եբրայերենում ալեֆի գործածության հաճախությունը բառերում կազմում է 4.94%։

## Արաբերեն
Արաբերենում այն գրվում է` , կարդացվում`  և տառադարձվում որպես` **, այն արաբերենի առաջին տառն է։ Եբրայական ալեֆի հետ, հունարեն ալֆան և լատիներեն A-ն, ծագել են փյունիկյան այբուբենի it -ից։

Կախված բառի մեջ տեղադրությունից ալիֆը գրվում է հետևյալ կերպ։

## Մաթեմատիկա
Բազմությունների տեսության մեջ, եբրայերեն ալեֆը` ալեֆ թվերի սիմվոլն է և խորհրդանշում է անվերջ բազմությունների քանակական լինելը։ Այս նշագրումն առաջին անգամ օգտագործել է Ջորջ Կանտոնը։ Մաթեմատիկայի հին գրքերում ալեֆ տառը պատահականորեն պատկերված է գլխիվայր, որը մասամբ սխալ կառուցված միատիպ մատրիքսի պատճառով էր։

## Տես նաև
* Ալեֆ - ԽորԽե Լուիս Բորխեսի պատմվածքը

## Ծանոթագրություններ

Կատեգորիա:Եբրայերեն
Միլանի ակվարիում

**Միլանի ակվարիում** (), հանրային ակվարիում Իտալիայի Միլան քաղաքում։ Համարվում է Եվրոպայի երրորդ ամենահին ակվարիումը։

## Պատմություն
Կառուցվել է 1905 թվականին Միլանի համաշխարհային ցուցահանդեսի առթիվ և գործում է առ այսօր։ Գտնվում է Սեմպիոնե զբոսայգու () ծայրում։ Ակվարիումն ունի ավելի քան 100 տարբեր տեսակի ստորջրյա կենսաբազմազանություն, որոնք գտնվում են մի քանի ավազաններում՝ հատուկ ուշադրություն դարձնելով իտալական ծովափերի, լճերի և գետերի ձկներին և ջրային բուսականությանը։

Շենքի ճակատային հատվածում հռոմեական ջրերի և ծովերի աստված Նեպտունի քանդակն է (քանդակագործ՝ Օռեստո Լաբո)։

## Գրադարան
Ակվարիումի գրադարանն ունի Իտալիայի ծովային և կենսաբանական ամենահեղինակավոր հավաքածուն և բաց է հասարակության համար։

Այստեղ կա 12,000 կտոր գիրք, 1000 պարբերական, 25000 հոդվածներ, 600 տեսաերիզներ։ Կա նաև լուսանկարչական պահոց՝ շուրջ 15,000 պատկերներով։

## Պատկերասրահ

Acquario milano 2 - statua di nettuno.JPG|Նեպտունի արձանը
00183 Acquario MMar.jpg|ակվարիումի ջրավազաններից մեկը
Acquario Milano 20095.JPG|Ձկներ
Acquario Milano 20092.JPG|Ծովաստղ
Acipenser Naccarii Acquario Milano 20091.JPG|Լողացող թառափ
Reefy.JPG|Ստորջրյա ժայռ


## Ծանոթագրություններ

## Արտաքին հղումներ
* Informazioni su Acquario Civico di Milano

Կատեգորիա:Իտալիայի ճարտարապետություն
Կատեգորիա:Միլանի թանգարաններ
Կատեգորիա:Միլանի տեսարժան վայրեր
Բելգիայի ֆրանսախոս համայնք

մինի|250x250px|Ֆրանսիական համայնքի դրոշը
մինի|250x250px|Ֆրանսիական համայնքը Բելգիայի քարտեզի վրա
**Բելգիայի ֆրանսախոս համայնք** (), Բելգիայի երեք լեզվական համայնքներից մեկը։ Ֆրանսախոս համայնքը ներառում է Վալոնիան՝ մոտավորապես 4.2 մլն մարդ, բացառությամբ միայն արևելյան շրջանները, որտեղ խոսում են գերմաներեն, և Բրյուսելի մայրաքաղաքային տարածաշրջանը () մոտավորապես 1.1 մլն մարդ։ Տարածքի մակերեսը կազմում է 16 151 կմ²։

## Անվանում
Համայնքի պաշտոնական անվանումն առաջացնում է բազմաթիվ դիտողություններ, քանզի այն լիովին չի համապատասխանում իրականությանը․ ներկայիս անվանումը բառացի նշանակում է «Բելգիայում ապրող ֆրանսիացիների համայնք»։ Ավելի ճիշտ անվանումը կլիներ «Ֆրանսալեզու (ֆրանսախոս) համայնք»։

Կառավարությունը համայնքը հաճախ կոչում է «Բրյուսելի և Վալոնիայի համայնք» (), սակայն այս անվանումը արձանագրված չէ օրենսդրության մեջ, և նույնպես, ըստ էության, չի համապատասխանում իրականությանը, քանզի Վալոնիայի տարածքում տեղակայված է գերմանալեզու համայնքը, որի վրա Ֆրասնախոս համայնքի լիազորությունները չեն տարածվում, իսկ Բրյուսելի տարածքում վրա, բացի Ֆրանսիականից, գործում է նաև Ֆլամանդական համայնքը։

## Լիազորություններ
Համայնքն ունի հետևյալ լիազորությունները․
* կրթություն (բացառությամբ գիտական աստիճանի շնորհումից),
* մշակույթ և լեզվական հարցեր,
* ֆրանսալեզու հեռուստա- և ռադիոհեռարձակում,
* սպորտ,
* առողջապահություն,
* երիտասարդական քաղաքականություն։

Տարածքային առումով Ֆրանսախոս համայնքը ներառում է Վալոնիան (բացառությամբ գերմանական շրջաններից) և Բրյուսելի մայրաքաղաքային տարածաշրջանը։ Միևնույն ժամանակ Բրյուսելի տարածքում Ֆրանսախոս համայնքի լիազորությունները տարածվում են միայն ֆրանսալեզու հաստատությունների վրա, իսկ նիդերլանդալեզու հաստատությունները համարվում են Ֆլամանդական (նիդերլանդախոս) համայնքի պատասխանատվության գոտիներ։

## Կառավարություն ու խորհրդարան
Ֆրանսախոս համայնքը անկախ է Վալոնական շրջանից (ի տարբերություն Ֆլամանդական համայնքի, որը միավորված է Ֆլամանդական շրջանի հետ)։ Ֆրանսախոս համայնքն ունի իր խորհրդարանը (), որը բաղկացած է 94 պատգամավորից։ Խորհրդարանի պատգամավորները հատուկ չեն ընտրվում․ նրանք Վալոնիայի խորհրդարանի 75 և Բրյուսելի մայրաքաղաքային տարածաշրջանի խորհրդարանի 72 ֆրանսախոս պատգամավորներն են։ Համայնքը ունի նաև սեփական կառավարությունը։

Նախարար-նախագահը Ռուդի Դեմոտն է (2008 թվականի մարտից)։

## Ծանոթագրություններ

## Արտաքին հղումներ
* 
* 
* 

Կատեգորիա:Բելգիայի լեզվային համայնքներ
Կատեգորիա:Ֆրանկոֆոնիայի միջազգային կազմակերպության անդամ երկրներ
Կատեգորիա:Ֆրանսախոս երկրներ
Ռիո դե Ժանեյրոյի օլիմպիական այգի

**Ռիո դե Ժանեյրոյի օլիմպիական այգի** (), Բրազիլիայի Ռիո դե Ժանեյրո քաղաքի արևմտյան հատվածում գտնվող Barra da Tijuca շրջանում գործող ինը սպորտային վայրեր, որոնք պետք է օգտագործվեն 2016 թվականի ամառային օլիմպիական խաղերի և 2016 Ամառային պարալիմպիկ խաղերի համար։ Ինը վայրերից յոթը մշտական գործող կառույցներ են։

## Պատմություն
Օլիմպիական խաղերի այգում նախկինում եղել է Autódromo Internacional Nelson Piquet-ը, որը հայտնի է որպես Ժակառեպագուա () ավտոդրոմ։ 1980-ական թվականներին սա եղել է Ֆորմուլա 1-ի անցկացման վայրը, որտեղ կազմակերպվել է Բրազիլիայի գրան պրի մրցաշարը, նախքան 1990 թվականին Autódromo José Carlos Pace-ում տեղակայվելը։

2016 թվականի ամառային Օլիմպիական և պարալիմպիկ խաղերի ավարտից հետո Carioca Arena 3-ը կվերածվի սպորտդպրոցի, իսկ մյուս վեց վայրերը կձևավորվեն որպես Ռիո դե Ժանեյրոյի մարզակենտրոնի մաս։

## Վայրեր
Օլիմպիական այգում օգագործվելիք 9 վայրերն են՝
* Carioca Arena 1՝ բասկետբոլ (տարողությունը՝ 16,000)
* Carioca Arena 2՝ ըմբշամարտ, ձյուդո (տարողությունը՝ 10,000)
* Carioca Arena 3՝ սուսերամարտ, թեկվոնդո (տարողությունը՝ 10,000)
* Future Arena՝ ձեռքի գնդակ (տարողությունը՝ 12,000)
* Maria Lenk Aquatics Centre՝ ջրացատկ, համաժամանակյա լող, ջրագնդակ (տարողությունը՝ 5,000)
* Olympic Aquatics Stadium՝ լող, ջրագնդակ (տարողությունը՝ 15,000)
* Olympic Tennis Centre՝ թենիս (տարողությունը՝ 10,000 գլխավոր խաղահրապարակ)
* Rio Olympic Arena՝ մարմնամարզություն (տարողությունը՝ 12,000)
* Rio Olympic Velodrome՝ հեծանվավազք (տարողությունը՝ 5,000)

## Ծանոթագրություններ

Կատեգորիա:2016 սպորտում
Կատեգորիա:Ամառային օլիմպիական խաղեր
Կատեգորիա:Օլիմպիական խաղեր
Մերսինի համալսարան

**Մերսինի համալսարան** (), 1992 թվականին կառուցված պետական համալսարան Թուրքիայի Մերսինի մարզում։ Համալսարանն ունի մոտ 25,000 ուսանող, 1,405 պրոֆեսորադասախոսական կազմ և մի շարք օտարերկրյա և հրավիրյալ ակադեմիական անձնակազմ։

Համալսարանն ունի մի շարք հետազոտական և սպորտային կառույցներ, որոնք տեղակայված են Մերսին քաղաքի կենտրոնում և այլ քաղաքներում
:

2005 թվականին ստեղծվել է Մերսինի տեխնոլոգիաների զարգացման գոտին (Technoscope), որի արդյունքում համալսարանի գիտահետազոտական ֆակուլտետի և արդյունաբերական ոլորտի միջև փոխհամագործակցության ծրագիր է մշակվել՝ նպատակ ունենալով զարգացնել նոր տեխնոլոգիաներ, որոնք կարող են ուղղակիորեն վերածվել արդյունաբերական արտադրության
:

## Ֆակուլտետներ
*Ճարտարագիտության  ֆակուլտետ 
*Տնտեսագիտության և կառավարչական գիտությունների  ֆակուլտետ
*Գիտության և արվեստի  ֆակուլտետ
*Գեղարվեստի  ֆակուլտետ
*Ջրային ռեսուրսների  ֆակուլտետ
*Դեղագործության  ֆակուլտետ
*Բժշկության  ֆակուլտետ
*Ճարտարապետության  ֆակուլտետ
*Գիտակրթական  ֆակուլտետ
*Տարսուս տեխնիկական կրթության  ֆակուլտետ 
*Հեռահաղորդակցության  ֆակուլտետ

## Ծանոթագրություններ

## Արտաքին հղումներ
*Մերսինի համալսարանի կայքը
*Մերսինի համալսարանի ուսանողական կայք 

Կատեգորիա:1992 հիմնադրված կրթական հաստատություններ
Կատեգորիա:Թուրքիայի համալսարաններ
Բրեմենյան երաժիշտներ

**Բրեմենյան երաժիշտներ** (), Գրիմ եղբայրների հեքիաթը թափառաշրջիկ երաժիշտների մասին։ Անտի Աարնե-Թոմփսոնի` հեքիաթների դասակարգման սանդղակում համապատասխանում է №130 կետին. «վտարված կենդանիները նոր տուն են գտնում»։

## Սյուժե
Հեքիաթի գլխավոր հերոսները` իրենց տերերի կողմից վիրավորված, նրանցից դժգոհ ավանակը, շունը, կատուն ու աքաղաղը, ուղևորվում են Բրեմեն քաղաք, որ դառնան քաղաքային երաժիշտներ։ Չկարողանալով հասնել քաղաք` կենդանիները որոշում են գիշերել անտառում։ Ավանակն ու շունը պառկում են քնելու մեծ ծառի տակ, կատուն տեղավորվում է ծառի ճյուղերին, իսկ աքաղաղը բարձրանում է ծառի ծայրը, ուր նրան անվտանգ է թվում։

Կենդանիներն անտառում հայտնաբերում են ավազակների որջ։ Բրեմենյան երաժիշտները, բարձրանալով իրար վրա, կատարում են իրենց «երգը». ավանակը զռում է, շունը` հաչում, կատուն` մլավում, իսկ աքաղաղը` կանչում։ Ավազակները սարսափահար փախչում են։

Բրեմենյան երաժիշտներից ամեն մեկը պառկում է քնելու իր նախընտրած սովորույթով ու նախընտրած տեղում. ավանակը պառկում է բակում` աղբակույտի վրա, շունը` դռան տակ, կատուն` օջախի մոտ, իսկ աքաղաղը` ավազակների խրճիթի կտուրին։

Ուշ գիշերով ավազակների ատամանը խմբի անդամներից մեկին ուղարկում է` տեսնելու, թե ով էր վերջիվերջո գրավել խրճիթը։ Սակայն «հետախույզին» կատուն ճակռտում է, շունը` կծում, իսկ ավանակը զռում է, աքաղաղն էլ` կանչում տան կտուրից։ Ավազակը խուճապահար վերադառնում է ատամանի մոտ և պատմում, որ տունը գրավել են սարսափելի արարածներ։ Ավազակներն այլևս չեն համարձակվում վերադառնալ, և կենդանիները մնում են ապրելու նրանց խրճիթում։

## Էկրանավորումներ
«Բրեմենյան երաժիշտների» թեման հաճախ է հիմք դարձել տարբեր ֆիլմերի, մուլտֆիլմերի, մյուզիքլների, թատերական ներկայացումների համար։ Ահա դրանցից մի քանի օրինակ.
* «Բրեմենյան երաժիշտներ» (1922, 1934) - դիսնեյյան մուլտֆիլմեր
* «Ուրախ երաժիշտներ» (1937) - խորհրդային տիկնիկային մուլտֆիլմ
* «Բրեմենյան երաժիշտներ» (1969) - խորհրդային մուլտֆիլմ
* «Բրեմենյան երաժիշտների հետքերով» (1973) - խորհրդային մուլտֆիլմ, «Բրեմենյան երեժիշտները» մուլտֆիլմի շարունակությունը
* «Բրեմենյան երաժիշտներ. անվախ քառյակ» (1997) - գերմանական լիամետրաժ մուլտֆիլմ
* «Նոր բրեմենյան երաժիշտներ» (2000) - ռուսական մուլտֆիլմ
* «Բրեմենյան երաժիշտներ» (2000) - ֆիլմ-մյուզիքլ
* «Բրեմենյան երաժիշտներ» (2009) - մյուզիքլ (ռեժիսոր` Բորիս Բորեյկո)
* «Բրեմենյան երաժիշտներ» ()
* «Բրեմենյան երաժիշտներ» (2009), (Die Bremer Stadtmusikanten, Գերմանիա, ռեժիսոր` Դիրկ Ռեգել)

## Հուշարձաններ
Բրեմեն քաղաքի կենտրոնում 1951 թվականին տեղադրվել է քանդակագործ Գերհարդ Մաքսի ստեղծած քանդակը` նվիրված բրեմենյան երաժիշտներին։ Բրոնզե այդ հուշարձանը դարձել է քաղաքի խորհրդանիշը։ Այն ներկայացնում է հեքիաթի չորս գլխավոր հերոսներին` բուրգի ձևով իրար վրա նստած։

Այս հուշարձանի նմանությամբ քանդակագործ Քրիստ Բաումգարտելը ստեղծել է քանդակ, որը նվիրվել է Ռիգային` Բրեմենի քույր-քաղաք դառնալու կապակցությամբ։

Կենդանիների բուրգ ներկայացնող մեկ այլ քանդակ էլ տեղադրված է գերմանական Ցյուլպիխում։

Հեքիաթի երգող հերոսներին նվիրված քանդակ կա Կրասնոյարսկում։ Խորհրդային մուլտֆիլմի կերպարները դասավորված են շատրվանի շուրջ։ Հեքիաթի հերոսներին նվիրված հուշարձաններ կան նաև Սոչիում, Լիպեցկում, Խաբարովսկում։

## Ծանոթագրություններ

Կատեգորիա:Գերմաներեն գրականություն
Կատեգորիա:Գրիմ եղբայրների հեքիաթներ
Կատեգորիա:Հորինված խոսող կենդանիներ
Կղեմես XI

**Հռոմի պապ Կղեմես XI** (, ), ծննդյան անուն **Ջիովաննի Ֆրանչեսկո Ալբանի**, եղել է Հռոմի պապ 1700 թվականի նոյեմբերի 23-ից մինչև իր մահը` 1721 թվականը։

Կղեմեսը արվեստի և գիտության սիրահար էր։ Նա նաև Վենետիկյան գրադարանի մեծ ընթերցող էր, նրա հետաքրքրությունը հնագիտության հանդեպ փրկեց շատ հռոմեական հնություններ։ Նա թույլատրեց պեղումներ անցկացնել Հին Հռոմի դամբարաններում։ Նա ուներ իտալացու և ալբանացու արմատներ։

## Կենսագրություն
### Վաղ կյանք
Ջիովաննի Ֆրանչեսկոն ծնվել է 1649 թվականին Ուրբինոյում, միջին դասի ընտանիքում։ Նրա մայրը` Ելենա Մոսկան (1630-1698) իտալուհի էր և կապ չուներ հանրահայտ Մոսկա ընտանիքի հետ Պեսարոյից, մինչդեռ հայրը` Կառլո Ալբանին (1623-1684) կիսով չափ կապված էր հանրահայտ Ալբանի ընտանիքի հետ, որը հատատվել էր Ուրբինոյում հյուսիսային Ալբանիայից 15-րդ դարում։

Ալբանին կրթվել է Ռոմանո Քոլեջիոյում 1660 թվականից։ Նա դարձավ վառ լատինիստ և պաշտպանեց դոկտորական քաղաքացիական իրավունքից։ Նա նաև հաճախեց Շվեդիայի Քրիստինա թագուհու ակադեմիա։ Նա ծառայեց որպես պապական պրելատ Ալեքսանդր VII պապի օրոք և Իննոկենտիոս XI-ի կողմից նշանակվեց ռեֆերենդար Առաքելական ժողովում։ Այս նույն ժամանակահատվածում նա նաև Ռիեթիի, Սաբինայի և Օրվիետոյի նահանգապետն էր։

### Կարդինալություն
Ալեքսանդր VIII պապը նրան 1690 թվականին նշանակեց կարդինալ և հակադրություն Ջիովաննիի և նա դարձավ Սանտա Մարիա Աքուիրոյի կարդինալ

## Պոնտիֆիկ
### Պապի ընտրություններ

Իննոկենտիոս XII պապի մահից հետո 1700 թվականին կոնկլավը հավաքվեց նոր պապ ընտրելու։ Ալբանին առաջադրվեց որպես փայլուն դիվանագետ և խաղարարար և ընտրվեց Հռոմի պապ 1700 թվականի նոյեմբերի 23-ին։ Երեք օր քննարկելուց հետո նա համաձայնվեց ընտրություններին։

Նա ընտրեց Կղեմես XI անունը և կարդինալ Բենեդետտո Պամֆիլին թագադրեց նրան 1700 թվականի դեկտեմբերի 8-ին Լատերանյան բազիլիկում։

## Ծանոթագրություններ

Կատեգորիա:Տուբերկուլոզից մահացածներ
Աստուրիական հետազոտությունների թագավորական ինստիտուտի գրադարան

**Աստուրիական հետազոտությունների թագավորական ինստիտուտի գրադարան** (), Աստուրիայի մասին մատենագիտական ժառանգություն և փաստաթղթեր պարունակող հանրային հաստատություն։

## Պատմություն
Գրադարանը հիմնադրվել է 1946 թվականի ամռանը Օվիեդոյի մարզային խորհրդի հովանու ներքո քաղաքի Սան Վիսենտե 3 () հասցեում, սակայն 1957 թվականին տեղափոխվել է իր ներկայիս վայրը՝ Պորլիեր հրապարակում գտնվող Palacio Conde de Toreno՝ համալսարանի պատմական շենքի և տաճարի միջև։ Օվիեդոյի մարզային խորհուրդը իր գրադարանի հավաքածուի մի մասը տվել է ինստիտուտի նոր ձևավորվող գրադարանին։ Գրադարանն ունի Աստուրիայի վերաբերյալ մասնագիտացված մատենագիտական և վավերագրական փաստաթղթեր, և համարվում է Աստուրիական հետազոտությունների թագավորական ինստիտուտի (RIDEA) կենտրոններից մեկը։ Հավաքածուն ներառում է շուրջ 20,000 կտոր գրականություն։

## Պատկերասրահ

File:Fondo Diputación de la Biblioteca del RIDEA.jpg
File:Estatutos Sociedad Económica de amigos del Pais de Asturias.jpg

File:Depósito de la Biblioteca del RIDEA.jpg
File:Diario Región.jpg


## Մատենագիտություն
* Toyos, Ana Belén de los, Catálogo de libros de fondo asturiano, Oviedo, RIDEA, 1996
* Castaño Rodríguez, María José, Catálogo de libros del fondo antiguo, Oviedo, RIDEA, 1996
* Fondo fotográfico del IDEA: 40 años de cultura asturiana (2), 1946-1986, Oviedo, RIDEA, 1989

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իսպանիայի գրադարաններ
Դոդիկ (Խիանքի գավառ)

**Դոդիկ**, գյուղ Արևմտյան Հայաստանում, Բիթլիսի վիլայեթի Սասունի Խիանքի գավառակում։

Բնակչության մասին տեղեկություններ չեն պահպանվել։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Բազմառի (այլ կիրառումներ)

**Բազմառի**, կարող է վերաբերել՝
* Բազմառի - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
* Բազմառի - լեռ Մեծ Հայքի Վասպուրական նահանգի Գողթն գավառում, Տրունյաց ձորի ամենավերին մասում
Բազուկ (այլ կիրառումներ)

**Բազուկ**, կարող է վերաբերել՝
* Բազուկ - թելուկազգիների ընտանիքին պատկանող միամյա կամ երկամյա բույս
* Բազուկ - հայկական արական անուն
Տրեֆկոն

**Տրեֆկոն** (), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Սեն Կանտեն 1 կանտոնի կազմի մեջ։ Կոմունայի շրջանը՝ Սեն Կանտեն։

Կոմունայի INSEE կոդը՝ 02747:

## Բնակչություն
2010 թվականի տվյալներով՝ համայնքի բնակչությունը 83 մարդ էր։ 

## Տնտեսություն
2010 թվականին համայնքի 51 աշխատունակ (15-64 տարեկան) բնակիչներից 39-ը տնտեսապես ակտիվ էին, 12-ը՝ ոչ ակտիվ (ակտիվության ցուցանիշը կազմել է 76,5 %, 1999 թվականին եղել է 56,6%)։ 39 տնտեսապես ակտիվ բնակիչներից աշխատում էին 34-ը (21 տղամարդ և 13 կին), գործազուրկ էին 5 մարդ (3 տղամարդ և 2 կին)։12 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 1-ը՝ թոշակառուներ, 8-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Տրեֆկոն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Բաթման (այլ կիրառումներ)

**Բաթման**, կարող է վերաբերել՝
* Բաթման - գետ Հայկական լեռնաշխարհում, Տիգրիսի ավազանում, նրա ձախակողմյան վտակը
* Բաթման - քաղաքատիպ շրջան Թուրքիայի հարավարևելյան մասում
Տրոլի Լուար

**Տրոլի Տուար** (), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Վիկ սյուր Են կանտոնի կազմի մեջ։ Կոմունայի շրջանը՝ Լան։

Կոմունայի INSEE կոդը՝ 02750:

## Բնակչություն
2010 թվականի տվյալներով՝ համայնքի բնակչությունը 593 մարդ էր։ 

## Տնտեսություն
2010 թվականին համայնքի 353 աշխատունակ (15-64 տարեկան) բնակիչներից 262-ը տնտեսապես ակտիվ էին, 91-ը՝ ոչ ակտիվ (ակտիվության ցուցանիշը կազմել է 74,2 %, 1999 թվականին եղել է 66,1%)։ 262 տնտեսապես ակտիվ բնակիչներից աշխատում էին 223-ը (126 տղամարդ և 97 կին), գործազուրկ էին 39 մարդ (21 տղամարդ և 18 կին)։91 տնտեսապես ոչ ակտիվ բնակիչներից 23-ը եղել են աշակերտներ կամ ուսանողներ, 22-ը՝ թոշակառուներ, 46-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Տրոլի Լուար 

Կատեգորիա:Ֆրանսիայի բնակավայրեր
Բիսմութի հանքանյութեր

մինի|Բիսմութի բյուրեղ
**Բիսմութի հանքանյութեր**, բնական հանքային գոյացություններ բիսմութի այնպիսի պարունակությամբ, որոնցից բիսմութ կամ նրա միացություններ կորզելը տնտեսապես շահավետ է։ Բիսմութի հանքանյութերի գլխավոր միներալներն են՝ բնածին բիսմութը (95-99% Bi) և բիսմութինը (8% Bi), երկրորդականները՝ պղինձ–բիսմութային ու կապար–բիսմութային սուլֆոաղերը և բիսմութի թելուրիդները։ Հանքանյութերում բիսմութի միներալները զուգակցվում են անագի, վոլֆրամի, արսենի, պղնձի, կապարի և ցինկի, ոսկու միներալների հետ, ուստի և հիմնականում բիսմութը կորզվում է այդ մետաղների հետ զուգընթաց (բիսմութի համաշխարհային հանույթի 90%-ը)։ Մեկ և ավելի տոկոս բիսմութի հանքանյութեր պարունակող հանքավայրեր հազվադեպ են հանդիպում։ Բիսմութի հանքանյութերի բոլոր էնդոգեն հանքավայրերը հիդրոթերմալ են և ծագումով կապված են գրանիտային ինտրուզիաների հետ։ Հանքավայրեր կան Չինաստանում և Հարավային Ամերիկայում։ Հայաստանի հրաքարային, պղնձամոլիբդենային և ոսկու հանքավայրերում առկա են բիսմութիի խառնուրդներ։

Կատեգորիա:Հանքանյութեր
Բազմածակ (այլ կիրառումներ)

**Բազմածակ**, կարող է վերաբերել՝
* Բազմածակ - գետ Հայաստանի Սյունիքի մարզի և Արցախի տարածքում, Աղավնո գետի աջ օժանդակը
* Բազմածակ - գետակ Հայաստանի Սյունիքի մարզում, Սալվարդ գետի օժանդակը
Գումա Սոռիլյա

**Գումա Սոռիլյա** (, ), ուրուգվայցի թատերական նկարիչ, բեմանկարիչ։

## Կենսագրություն
Գումա Սոռիլյան ծնվել է 1919 թվականին Մոնտեվիդեոյում քանդակագործ Խոսե Լուիս Սոռիլյայի և Գումա Մունյոս դել Կամպոյի ընտանիքում։ Ունեցել է չորս քույր։ Մանուկ հասակից նկարել է, և նրա ջրաներկերը, գունամատիտով նկարներն ու գծանկարները ցուցադրվել են Amigos del Arte-ում։

Սոռիլյայի կարիերան սկսվել է Բունես Այրեսում, երբ նա թատերական և կինեմատոգրաֆիական ստեղծագործական ծառայություններ էր մատուցում քրոջը՝ դերասան և ռեժիսոր Չինա Սոռիլյային։ Գումայի աշխատանքները հայտնվեցին Ազգային կոմեդիայի և Սոլիս թատրոններում։

Ուրուգվայում և Արգենտինայում աշխատել է տարբեր ռեժիսորների ու դերասանների հետ, այդ թվում` Օմար Գրասոյի, Անտոնիո Լառետայի, Էստելա Մեդինայի, Դադ Սֆեիրի, Կառլոս Պերսիավալեյի։ Զգեստներն ընտրել է հեշտությամբ՝ դրանք ներգրավելով տեսարանի շրջանակներում։

Առանձնակի հաճույքով է ստեղծել 19-րդ դարի Belle Époque շրջանի զգեստները։ Համագործակցել է Ávila-Martínez Mieres ընկերության հետ։ Մոնտեվիդեոյի քաղաքային թատրոնում ձևավորել է «Ճայը», La pulga en la oreja, Un enredo y un marqués և La Dorotea ներկայացումները։

## Թատերական ներկայացումներ
* Ուիլյամ Շեքսպիրի «Ռոմեո և Ջուլիտ» 
* Թոռնտոն Ուայլդերի «Մեր քաղաքը» 
* Ալֆրեդ դը Մյուսեի «Լորենցաչչո» 
* Եվրիպիդեսի «Մեդեա»
* El honor no es cosa de mujeres (Նորմա Ալեանդրոյի հետ)

## Ֆիլմերի ձևավորում
* «Համբույր ճակատին» (, 1996)
* «Երբեք չեմ եղել Վիեննայում» (, 1986)

## Ընտանիք
Ամուսնացել է Ուգո Էստրասուլասի հետ։ Զույգն ունեցել է վեց երեխա։

## Մահ
Սոռիլյասը մահացել է 2001 թվականին Մոնտեվիդեոյում։

## Ծանոթագրություններ

Կատեգորիա:Ուրուգվայցի կին արվեստագետներ
Կատեգորիա:Ուրուգվայցի նկարիչներ
Տերսերա

**Տերսերա** (), Իսպանիայի ֆուտբոլի առաջնության 4-րդ դիվիզիոնն է։ Բարձր Տերսերան գտնվում է պրեմիերայում՝ Սեգունդա Ա-ում և Սեգունդա Բ-ում։ Կա 18 դիվիզիոն՝ բաժանված 20, 21, 22 ակումբների։ Ընդհանուր մասնակցում են 361 ակումբ։

## Դիվիզիոնների ցանկ
250px|thumb|left|Քարտեզում նշված են Իսպանիայի 18 ռեգիոնալ խմբերը
: Դիվիզիոն 1 - Գալիսիա
: Դիվիզիոն 2 - Աստուրիա
: Դիվիզիոն 3 - Կանտաբրիա
: Դիվիզիոն 4 - Բասկերի երկիր
: Դիվիզիոն 5 - Կատալոնիա
: Դիվիզիոն 6 - Վալենսիա
: Դիվիզիոն 7 - Մադրիդ
: Դիվիզիոն 8 - Կաստիլիա և Լեոն
: Դիվիզիոն 9 - Արևելյան Անդալուսիա և Մելիլյա
: Դիվիզիոն 10 - Արևմտյան Անդալուսիա և Սեուտա
: Դիվիզիոն 11 - Բալեարյան կղզիներ
: Դիվիզիոն 12 - Կանարյան կղզիներ
: Դիվիզիոն 13 - Մուրսիա
: Դիվիզիոն 14 - Էստրեմադուրա
: Դիվիզիոն 15 - Նավառա
: Դիվիզիոն 16 - Ռիոխա
: Դիվիզիոն 17 - Արագոն
: Դիվիզիոն 18 - Կաստիլիա-Լա Մանչա

## Արտաքին հղումներ
* Официальный сайт 
* Статистика турниров  

Կատեգորիա:Իսպանիայի ֆուտբոլի լիգաներ
Մարզվանի գավառակ

**Մարզվան**, գավառակ Փոքր Հայքում, իսկ ապա Արևմտյան Հայաստանում, Սեբաստիայի վիլայեթում։ Կենտրոնը Մարզվան քաղաքն էր։

Թուրք պատմագիր Քյաթիբ Չելիբին գավառակը հիշատակում է Մերզիֆուն ձևով։

## Աշխարհագրություն
Տարածքն ընդգրկում էր Թավշանդաղ լեռան արևմտյան կողմը։ Օդն ու ջուրն առողջարար են։ Հայտնի էր իր այգիներով։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Տպագրված Վիքիպեդիա

[250 px|right|thumb|[Մայքլ Մանդիբերգը և Ջոնաթան Քիրիթարանը Տպագրված Վիքիպեդիայի հատորներով]]
**Տպագրված Վիքիպեդիա** (), Անգլերեն Վիքիպեդիայի թղթե տպագրությունը։ Մայքլ Մանդիբերգի արթ-նախագիծն է, որը ներկայացվել է Նյու Յորքի Դեննի պատկերասրահում 2015 թվականի ամռանը։

2015 թվականի ապրիլի 7-ին Մանդիբերգը էջատեց Վիքիպեդիայի 7473 էլեկտրոնային հատոր, որոնցից յուրաքանչյուրը 700 էջ է պարունակում։ Նույն թվականի հուլիսի 12-ին նախագիծն ավարտին հասցվեց․ Վիքիպեդիայի 7600 հատոր վերբեռնվեց Lulu.com կայք, որտեղից դրանք կարող են ազատ տպվել համացանցի ցանկացած օգտատիրոջ կողմից։

Նախագծի գաղափարը ծագել էր Մանդիբերգի մոտ դեռևս 2009 թվականին, սակայն նա տեխնիկական խնդիրների առջև կանգնեց։ Այնուհետև նա աշխատանքի վերցրեց Ջոնաթան Քիրիթարանին որպես իրեն օգնական։ Տվյալ նախագիծն իրագործելու համար նրանցից 3 տարի պահանջվեց․ տպագրված տարբերակի վերբեռնման գործընթացը Lulu.com տևեց 24 օր 3 ժամ և 18 րոպե։ Ըստ Մայքլի՝ տպագրված Անգլերեն Վիքիպեդիան կարելի է վաճառել 500000 ԱՄՆ դոլարով։

Մայքլի դրդապատճառը «Որքա՞ն մեծ է սա» հարցին պատասխանելն էր։ Առցանց տվյալների շտեմարանների դեպքում, ինչպիսիք են Ֆեյսբուքը կամ ՆԱՍԱ-ն, շտեմարանի մեծությունը հնարավոր չէ ընկալել՝ ի տարբերություն տպագրված հատորների դեպքում։ Վիքիմեդիա Հիմնադրամի ներկայիս (2016) գործադիր տնօրեն Քեթրին Մայերն այն անվանել է «գիտելիքի ժեստ»։ Վիքիմեդիա Հիմնադրամն աջակցել է նախագծին, իսկ Lulu.com-ն օգնել է ֆինանսավորման հարցում։

## Ծանոթագրություններ

## Արտաքին հղումներ
* PrintWikipedia.com 
* Printwikipedia on Lulu.com  
* You can buy a printed version of Wikipedia soon for $500,000 

Կատեգորիա:Անգլերեն հանրագիտարաններ
Ֆայե (Էնայի գավառ)

**Ֆայե** (), համայնք Ֆրանսիայում, գտնվում է Պիկարդիայի մարզում։ Համայնքի գավառը՝ Էնան է։ Մտնում է Սեն Կանտեն 1 կանտոնի կազմի մեջ։ Համայնքի շրջանը՝ Սեն Կանտեն։

Համայնքի INSEE կոդը՝ 02303:

## Բնակչություն
2010 թվականի տվյալներով՝ համայնքի բնակչությունը 343 մարդ էր։ 

## Տնտեսություն
2010 թվականին համայնքի 342 աշխատունակ (15-64 տարեկան) բնակիչներից 253-ը տնտեսապես ակտիվ էին, 89-ը՝ ոչ ակտիվ (ակտիվության ցուցանիշը կազմել է 74,0 %, 1999 թվականին եղել է 69,8 %)։ 253 տնտեսապես ակտիվ բնակիչներից աշխատում էին 241-ը (131 տղամարդ և 110 կին), գործազուրկ էին 12 մարդ (5 տղամարդ և 7 կին)։ 89 տնտեսապես ոչ ակտիվ բնակիչներից 32-ը եղել են աշակերտներ կամ ուսանողներ, 32-ը՝ թոշակառուներ, 25-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ֆայե 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Լաթերան

մինի|Լաթերանյան բազիլիկի ճակատամասը՝ ձևավորված Ալեսսանդրո Գալիլեի կողմից 1735 թվականին
**Լաթերան և Լաթերանո**՝ Հռոմի մի քանի ճարտարապետական նախագծերի անվանում։ Պատկանել են նախկին Հռոմեական կայսրության Լաթերանուս ընտանիքին։ Լաթերանները կորցրեցին իրենց ունեցվածքը Կայսր 
Կոստանդիանոս Ա Մեծի օրոք, որը այն տվեց Կաթոլիկ եկեղեցուն 311 թվականին։

Ամենահայտնի Լաթերանյան կառույցը Լաթերանյան պալատն է, որին անվանում էին «Պապերի Պալատ» և Լաթերանի բազիլիկ եկեղեցին՝ Հռոմի եկեղեցին, որը չնայած Իտալիայի մաս էր, համարվում է Սուրբ Աթոռի սեփականությունը։ Դա եղավ Լաթերանյան պայմանագրի արդյունքում, ըստ որի Սուրբ Աթոռն ուներ արտատարածքային արտոնություններ։ Պապի պաշտոնական եկեղեցական նստավայրը Լաթերանի բազիլիկ եկեղեցու աբսիդում է։ Լաթերանյան բազիլիկը քրիստոնեական ամենահին բազիլիկն է։

Բազիլիկի կողքին Լաթերանյան մկրտարանն է՝ ամենահին քրիստոնեական մկրտարաններից մեկը։ Լաթերանյան համալիրի մյուս բաղկացուցիչ մասը Սուրբ աստիճանն է, Սանկտա Սանկտորում աղոթարանը և Սբ. Լեո III Պապի եռօթոցը։

Պապական Լաթերանյան համալսարանը Հռոմի պապական համալսարաններից մեկն է։ Նախկին Լաթերանյան թանգարանը դադարել է գոյություն ունենալ 1970 թվականից, երբ Հովհաննես XXIII պապը հավաքածուները տեղափոխեց Վատիկանի թանգարաններ։ Ֆիլիպինների Colegio de San Juan de Letran եկեղեցական քոլեջը, որ հիմնադրվել է 1620 թվականի, կրում է Սբ. Ջիովանի ին Լաթերանի անունը։
մինի|Բազիլիկը և պալատը
մինի

## Տես նաև
* Լաթերանյան կոթող
* Լաթերանի բազիլիկ եկեղեցի
* Լաթերանյան պալատ
* Սուրբ աստիճան

## Ծանոթագրություններ

## Արտաքին հղումներ
*Scala Sancta (Holy Stairs) - Article from the Catholic Encyclopedia
*Christian Museum of Lateran - Article from the Catholic Encyclopedia
*Colegio de San Juan de Letran

Կատեգորիա:Հռոմի եկեղեցիներ և բազիլիկներ
Բաժեր (այլ կիրառումներ)

**Բաժեր**, կարող է վերաբերել՝
* Բաժեր - լեռներ Հայկական լեռնաշխարհում, Կուտուր Զագրոշյան լեռնահամակարգի արևմտյան կողմում
* Բաժեր - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Mogwai

**Mogwai** (արտասանվում է. Մոգվայ), շոտլանդական ռոք խումբ, որը հիմնադրել են Ստյուարտ Բրեյթսվեյտը և Դոմինիկ Էյթչիսոնը Գլազգոյում 1995 թվականին։ Խումբը ամենահայտնիներից դարձավ փոստ-ռոք ժանրի ներկայացուցիչների լայն շրջանում։

Mogwai անվանումը վերցված է չինարենից և մոտավորապես նշանակում է «հոգի» կամ «չար հոգի», ինչպես նաև «հրեշ», «սատանա»։ Կիթառահար Ստյուարտ Բրեյթսվեյտի խոսքերով` անվանումը վերցված է «Գրեմլիններ» ֆիլմից և խմբի համար մեծ նշանակություն կամ խորը իմաստ չունի։

## Խմբի անդամներ
* Ստյուարտ Բրեյթսվեյտ
* Դոմինիկ Էյթչիսոն
* Մարտին Բալլոկ
* Ջոն Քամինգս
* Բարի Բյորնս

## Սկավառակագրություն
### Ստուդիական ալբոմներ
* *Young Team* (1997)
* *Come on Die Young* (1999)
* *Rock Action* (2001)
* *Happy Songs for Happy People* (2003)
* *Mr. Beast* (2006)
* *The Hawk is Howling* (2008)
* *Hardcore Will Never Die, But You Will* (2011)
* *Rave Tapes* (2014)
**Atomic* (2016)
* *Every Country's Sun* (2017)
* *As the Love Continues* (2021)
* *The Bad Fire* (2025)

### Հավաքածու
* *Ten Rapid* (1997) — վաղ շրջանում ստեղծված երգերի հավաքածու
* *[[EP+6]]* (2000) — երգեր 4 Satin-ի հետ, No Education = No Future (Fuck the Curfew) և EP
* *Government Commissions: BBC Sessions 1996—2003* (2005) — կենդանի կատարումներ BBC-ի տարբեր սեսիաներով

### Մինի ալբոմներ
* *Tuner/Lower* (1996)
* *Angels vs Aliens* (1996)
* *Summer (demo)* (1996)
* *Summer/Ithica 27φ9* (1996)
* *New Paths to Helicon, Parts 1 & 2* (1997)
* *4 Satin* (1997)
* *Club Beatroot, Part 4* (1997)
* *Do The Rock Boogaloo* (1998)
* *No Education = No Future (Fuck the Curfew)* (1998)
* *Mogwai:EP* (1999)
* *«Travels in Constants» EP* (2001)
* *US Tour EP* (2001) — (совместно с Bardo Pond)
* *My Father My King* (2001)
* *UK/European Tour EP* (2001)
* *Friend of the night* (2005)
* *Travel is dangerous* (2006)
* *Earth Division EP* (2011)
* *Les Revenants* (2012)

## Ծանոթագրություններ

## Արտաքին հղումներ
* Mogwai խմբի պաշտոնական կայքը
* Խմբի բիոն Hazzen-ում
* Mogwai-ն BRITISH WAVE պորտալում

Կատեգորիա:1995 հիմնադրված երաժշտական խմբեր
Կատեգորիա:Բրիտանական երաժշտական խմբեր
Կատեգորիա:Բրիտանական ռոք երաժշտական խմբեր
Կատեգորիա:Շոտլանդական երաժշտություն
Կատեգորիա:1995 հիմնադրումներ Շոտլանդիայում
And I Love Her

**«And I Love Her»**, *([[հայերեն]]՝ Եվ ես սիրում եմ նրան)*, անգլիական The Beatles ռոք խմբի երգը՝ գրված Փոլ Մաքքարթնիի կողմից՝ Ջոն Լենոնի մասնակցությամբ։ Երգը նվիրված է Մաքքարթնիի այդ ժամանակվա սիրելիին՝ Ջեյն Էշերին։ Ստեղծագործությունը թողարկվել է 1964 թվականի հուլիսի 10-ին «A Hard Day’s Night» սկավառակի կազմում, իսկ 1964 թվականի հուլիսի 20-ին՝ սինգլի ձևաչափով («Բ»-կողմը՝ *«[[If I Fell]]»*) թողարկվել է ԱՄՆ-ում. սինգլը #12 հորիզոնականին է հասել երաժշտական Billboard հիթ-շքերթում։

The Beatles-ը «And I Love Her» երգը Էբբի Ռոուդ ստուդիայից դուրս կատարելեն միայն մեկ անգամ։ 1964 թվականի հուլիսի 4-ին խումբը երգը կատարել է *[[Top Gear]]* ռադիո շոուի ժամանակ, որը հեռարձակվել է ռադիոյով երկու օր անց։ Աշխարհի տարբեր վայրերում ստեղծագործության այնքան տարբերակ կա, որքան կրկնվում է նրա վերջին կիթառային հատվածը։

## Ստեղծագործություն
Երեք օրվա ընթացքում երաժիշտները ստեղծագործությունը փոփոխելու բազում տարբերակներ են, մինչև չեն գտել ամենաօպտիմալ տարբերակը, որը ձայնագրել են ստուդիայում նույն օրը, ինչ «Tell Me Why» երգը։ Ամենապարզ, նուրբ և զգացմունքային երգը բոլոր նրանցից, որ կատարում էր խումբը այդ ընթացքում, կառուցված է հիմնականում ակուստիկ գործիքավորման վրա։ Այս երգը խմբի առաջին բալլադներից մեկն է դարձել, որի անվանումը հանդիպում է նախադասության կեսերում։ Փոլ Մաքքարթնին շատ ուրախ էր հաջող գաղափարի իրագործման համար։

Երգի մեծ մասը կառուցված է E և C#m տոնայնություններում։ Երգում նաևտոնայնությունների փոփոխություն է տեղի ունենում սոլոյից առաջ դեպի F մաժոր։ Ստեղծագործության վերջում գործածվում է պիկադիրյան տերցիան (մաժորային հնչողության մեծ տերցիայի անվանումը, որ ծառայում է մինորային պիեսի ավարտ) և բավականին շատ գործածվել է XVII դարում մի շարք հեղինակների կողմից, ներառյալ՝ գերմանացի կոմպզոիտոր Յոհան Սեբաստիան Բախը։

Հիմնականում երգը գրել է Փոլ Մաքքարթնին, սակայն գրելու մեջ մասնակցություն է ունեցել նաև Ջոն Լենոնը։ «Փլեյբոյ» ամսագրին տված հարցազրույցներից մեկում Լենոնը նշել է, որ երգի գրելու ընթացքում իր ներդրումը մեջտեղի 8 տակտերն են («A love like ours/Could never die/As long as I/Have you near me»)։ Մաքքարթնին նշում էր, որ.

Հիմնական կիթառային գրիֆը մտածել է Ջորջ Հարիսոնը

Երգը գրվել է Լոնդոնում, Ուիմփոլ փողոցում գտնվող տանը, որ պատկանում էր Ջեյն Էշերի ծնողներին։

Anthology 1 ձայնասկավառակում գտնվում է երգի երկրորդ դուբլը, որը մի քանի տարբերություններ ունի. ինքը՝ ստեղծագործությունը, տևում է 1 րոպե 52 վայրկյան, սկզբում չկա Հարիսոնի մտածած կիթառային գրիֆը, սոլո հատվածները ձայնագրված են էլեկտրակիթառի վրա, իսկ Ռինգո Սթարի բոնգոյի փոխարեն հարվածային գործիքներ են գործածվում։ Նաև պարզ լսվում է, որ Մաքքարթնին երկրորդ տան բառերը մոռանում է։

## Կազմ
* Ջոն Լենոն՝ ակուստիկ կիթառ
* Փոլ Մաքքարթնի՝ վոկալ, բաս կիթառ
* Ջորջ Հարիսոն՝ ակուստիկ կիթառ
* Ռինգո Սթար՝ բոնգո, կլավե

## Ծանոթագրություններ

## Արտաքին հղումներ
* «And I Love Her» երգի ծանոթագրություններ և երգի բառեր 
* «And I Love Her» երգի ակորդները

Կատեգորիա:Բիթլզ խմբի երգեր
Սուրեն Չիլինգարյան

**Սուրեն Գրիգորի Չիլինգարյան** (), հայ խորհրդային նկարիչ։ ՀԽՍՀ վաստակավոր նկարիչ (1980)։

## Կենսագրություն
Սուրեն Չիլինգարյանը ծնվել է Կարսում 1918 թվականին։ 1939 թվականին ավարտել է Երևանի գեղարվեստի ուսումնարանը, 1950 թվականին՝ Երևանի գեղարվեստի ինստիտուտը։ Ստեղծագործել է հաստոցային նկարչության բնագավառում, հատկապես բնանկարի ժանրում։ Եղել է ԽՍՀՄ նկարիչների միության անդամ։

Աշխատանքներից պահվում են Հայաստանի ազգային պատկերասրահում։

Մահացել է Երևանում։

## Ստեղծագործություններ
Գործերից են՝
* «Բակ Ծաղկաձորում» (1953)
* «Խաղաղ երեկո» (1963)
* «Ապարանի նոր ջրամբարը» (1967)
* «Արագած» (1970)
* «Իմ պատուհանից»
* «Հաղպատի վանքը» (1969)
* «Բջնի. Կեսօր» (1977)

## Ծանոթագրություններ

## Արտաքին հղումներ
* Սուրեն Չիլինգարյան 

Կատեգորիա:1918 ծնունդներ
Կատեգորիա:1997 մահեր
Կատեգորիա:Երևան քաղաքում մահացածներ
Կատեգորիա:Կարս քաղաքում ծնվածներ
Կատեգորիա:ՀԽՍՀ վաստակավոր նկարիչներ
Կատեգորիա:Հայ նկարիչներ